**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության դատական օրենսգիրք» Հայաստանի Հանրապետության 2018 թվականի փետրվարի 7-ի ՀՕ-95-Ն սահմանադրական օրենքի (այսուհետ` Օրենք) 21-րդ հոդվածի`

1. 2-րդ մասում «վերահսկողության» բառից հետո լրացնել «, օպերատիվ-հետախուզական միջոցառումներ իրականացնելու» բառերը.
2. 3-րդ մասից հանել «, օպերատիվ-հետախուզական միջոցառումներ իրականացնելու մասին միջնորդությունների» բառերը:

**Հոդված 2.** Օրենքի 35-րդ հոդվածի 1-ին մասում «ընտրվելու,» բառից հետո լրացնել «նրա նկատմամբ սույն օրենսգրքի 149-րդ հոդվածի 1-ին մասի 3.2.-րդ կետով սահմանված կարգապահական տույժի կիրառման,» բառերը:

**Հոդված 3.** Օրենքի 40-րդ հոդվածի 1-ին մասի 2-րդ նախադասությունը հանել:

**Հոդված 4.** Օրենքի 45-րդ հոդվածի՝

1. վերնագրից հանել «և օպերատիվ-հետախուզական միջոցառումներ իրականացնելու մասին միջնորդություններ քննող դատավորներին» բառերը.
2. 3-րդ մասն ուժը կորցրած ճանաչել:

**Հոդված 5.** Օրենքի 68-րդ հոդվածի լրացնել հետևյալ բովանդակությամբ 4-րդ մասով.

«4. Էթիկայի և կարգապահական հարցերի հանձնաժողովը դատավորի գրավոր դիմումի հիման վրա տալիս է դատավորի էթիկայի կանոնի խորհրդատվական բնույթի մեկնաբանություններ:»:

**Հոդված 6.** Օրենքի 69-րդ հոդվածի 1-ին մասում՝

1. 14-րդ կետը շարադրել հետևյալ խմբագրությամբ.

«14) կիրառման ենթակա իրավունքի վերաբերյալ հարցերով խորհրդակցելու համար գործի ելքում չշահագրգռված մասնագետի դիմելիս (բացառությամբ այլ դատավորի, ինչպես նաև դատարանի աշխատակազմի այն աշխատակիցների, որոնց գործառույթը դատավորին արդարադատություն իրականացնելիս օժանդակելն է) կողմերին առաջին իսկ հնարավորության պարագայում տեղեկացնել այդ մասնագետի ինքնության, ներկայացված հարցի վերաբերյալ ստացված կարծիքի մասին և հնարավորություն տալ նրանց այդ կապակցությամբ ներկայացնելու իրենց դիրքորոշումը.».

1. Լրացնել հետևյալ բովանդակությամբ 15-րդ և 16-րդ կետերով.

«15) ներկայացնել գույքի, եկամուտների և շահերի հայտարարագիր «Հանրային ծառայության մասին» օրենքով նախատեսված պահանջների պահպանմամբ.

16) «Կոռուպցիայի կանխարգելման հանձնաժողովի մասին» օրենքով նախատեսված կարգով Կոռուպցիայի կանխարգելման հանձնաժողովին (այսուհետ՝ Կոռուպցիայի կանխարգելման հանձնաժողով) ներկայացնել գույքի փոփոխությունը հիմնավորող պատշաճ նյութեր:»:

**Հոդված 7.** Օրենքի 70-րդ հոդվածի 2-րդ մասում՝

1. 4-րդ, 10-րդ և 12-րդ կետերն ուժը կորցրած ճանաչել.
2. 14-րդ կետը շարադրել հետևյալ խմբագրությամբ.

«14) զերծ մնալ այնպիսի գործողություններ ձեռնարկելուց, որոնք նպատակ են հետապնդում ստեղծել ինքնաբացարկի հիմքեր.».

1. Լրացնել հետևյալ բովանդակությամբ 18-րդ կետով.

«18) ինքնաբացարկի հիմքերի առկայության դեպքում դրանք բացահայտել կողմերին, ինչպես նաև սույն օրենսգրքով նախատեսված դեպքերում և կարգով հայտնել ինքնաբացարկ։»:

**Հոդված 8.** Օրենքի ամբողջ տեքստում «կարգապահական հարցերի հանձնաժողով» բառերը փոխարինել «էթիկայի և կարգապահական հարցերի հանձնաժողով» բառերով՝ համապատասխան հոլովաձևերով:

**Հոդված 9.** Օրենքի 73-րդ հոդվածի 1-ին մասից հանել « , եթե ողջամտորեն կարող է ընկալվել, որ այն կապված է իր պաշտոնեական պարտականություններն իրականացնելու հետ» բառերը:

**Հոդված 10.** Օրենքի 77-րդ հոդվածում՝

1. 4-րդ մասը շարադրել հետևյալ խմբագրությամբ.

«4. Էթիկայի և կարգապահական հարցերի հանձնաժողովի կազմում ընդգրկվում է ութ անդամ, որոնցից երկուսը՝ մասնագիտացված դատարանների դատավորներից՝ յուրաքանչյուր մասնագիտացված դատարանից` մեկ դատավոր, մեկը` Երևան քաղաքի առաջին ատյանի ընդհանուր իրավասության դատարանի դատավորներից, մեկը՝ մարզերի առաջին ատյանի ընդհանուր իրավասության դատարանների դատավորներից, մեկը՝ վերաքննիչ դատարանների դատավորներից։ Բացի դատավորներից, Էթիկայի և կարգապահական հարցերի հանձնաժողովում ընդգրկվում է մեկ ներկայացուցիչ Մարդու իրավունքների պաշտպանի աշխատակազմից և երկու ներկայացուցիչ՝ սույն հոդվածի 7-րդ հոդվածում մատնանշված գործունեություն իրականացնող հասարակական կազմակերպություններից։»:

1. 7-րդ մասը շարադրել հետևյալ խմբագրությամբ.

«7. Հանձնաժողովների դատավոր անդամներին ընտրում է Ընդհանուր ժողովը` գաղտնի քվեարկությամբ` երկու տարի ժամկետով: Էթիկայի և կարգապահական հանձնաժողովի ոչ դատավոր անդամներին ներկայացնում են համապատասխանաբար Մարդու իրավունքների պաշտպանը և համապատասխան հասարակական կազմակերպությունները։ Վերջիններիս ներգրավելու նպատակով Բարձրագույն դատական խորհուրդը հանձնաժողովի դատավոր անդամների ընտրությունից առնվազն երեսուն օր առաջ հայտարարում է մրցույթ, որին կարող են մասնակցել այն հասարակական կազմակերպությունների ներկայացուցիչները, որոնց կանոնադրական նպատակներից է մարդու իրավունքների պաշտպանությանը կամ դատական համակարգի հանրային հաշվետվողականության բարձրացմանն ուղղված գործունեությունը և որոնք վերջին հինգ տարիներին իրականացնում են նման գործունեություն։ Թեկնածուների կենսագրությունները և նրանց ներկայացրած կազմակերպությունների վերաբերյալ տեղեկությունները հրապարակվում են դատական իշխանության պաշտոնական կայքում։ Թեկնածուների ընտրությունն իրականացնում է Բարձրագույն դատական խորհուրդը՝ հաշվի առնելով թեկնածուի կրթությունը, նրա և նրա ներկայացրած կազմակերպության՝ քննարկման առարկա բնագավառում գործունեության փորձը, արդյունքները, ձեռքբերումները և ուշադրության արժանի այլ հանգամանքներ։ Թեկնածուներին ընտրելու վերաբերյալ պատճառաբանված որոշումն ընդունվում է Բարձրագույն դատական խորհրդի անդամների ձայների մեծամասնությամբ՝ բաց քվեարկությամբ, երկու տարի ժամկետով։»:

**Հոդված 11.** Օրենքի 78-րդ հոդվածի 1-ին մասում «իր կազմից» բառերից հետո լրացնել հետևյալ բառերը «, իսկ Էթիկայի և կարգապահական հարցերի հանձնաժողովն իր դատավոր անդամների կազմից» բառերը:

**Հոդված 12.** Օրենքի 84-րդ հոդվածում՝

1. 9-րդ մասի «ընտրվում է» բառից հետո լրացնել «առանց վերընտրման իրավունքի մեկ տարի ժամկետով, բայց ոչ ավելի քան» բառերով.
2. 10-րդ մասի « անդամի թափուր տեղը համալրվելուց» բառերը փոխարինել «նախագահի պաշտոնը թափուր մնալուց» բառերով:

**Հոդված 13.** Օրենքի 85-րդ հոդվածի 2-րդ մասը լրացնել հետևյալ բովանդակությամբ նոր նախադասությամբ.

«Սույն օրենսգրքի 69-րդ հոդվածի 1-ին մասի 15-րդ և 16-րդ կետերով նախատեսված վարքագծի կանոնների խախտման առնչությամբ Բարձրագույն դատական խորհրդի անդամին կարգապահական պատասխանատվության ենթարկելու միջնորդությամբ Բարձրագույն դատական խորհուրդ է դիմում Կոռուպցիայի կանխարգելման հանձնաժողովը:»:

**Հոդված 14.** Օրենքի 86-րդ 1-ին մասի 3-րդ կետում «մտնելը» բառից հետո լրացնել «կամ քրեական հետապնդումը ոչ արդարացնող հիմքով դադարեցնելը.»:

**Հոդված 15.** Օրենքի 90-րդ հոդվածի 6-րդ մասում՝

1. «երբ դրանք» բառերից հետո լրացնել «Բարձրագույն դատական խորհրդի անդամի կամ դատավորի միջնորդությամբ».
2. «, կամ դատավորն այդպիսի միջնորդություն է ներկայացրել:» բառերը հանել:

**Հոդված 16.** Օրենքի 92-րդ հոդվածի 2-րդ մասը ճանաչել ուժը կորցրած:

**Հոդված 17.** Օրենքի 94-րդ հոդվածի 6-րդ մասը շարադրել հետևյալ խմբագրությամբ.

«6. Դատավորին և Բարձրագույն դատական խորհրդի անդամին կարգապահական պատասխանատվության ենթարկելու վերաբերյալ Բարձրագույն դատական խորհրդի որոշումներն ընդունվում են խորհրդակցական սենյակում՝ բաց քվեարկությամբ՝ նիստին ներկա խորհրդի անդամների ձայների երկու երրորդով, իսկ դատավորի և Բարձրագույն դատական խորհրդի անդամի լիազորությունները դադարեցնելու, ինչպես նաև իր լիազորությունների իրականացման կապակցությամբ դատավորի և Բարձրագույն դատական խորհրդի անդամի նկատմամբ քրեական հետապնդում հարուցելու կամ նրան ազատությունից զրկելու վերաբերյալ համաձայնություն տալու մասին որոշումները՝ խորհրդի անդամների ընդհանուր թվի ձայների առնվազն երկու երրորդով: Եթե քվեարկության արդյունքով որևէ որոշման օգտին բավարար քանակի ձայների բացակայության պատճառով Բարձրագույն դատական խորհուրդը որոշում չի ընդունում, ապա համապատասխան միջնորդությունը մերժելու վերաբերյալ որոշումը համարվում է ընդունված, իսկ որոշումը կազմում և ստորագրում են Բարձրագույն դատական խորհրդի այն անդամները, որոնք քվեարկել են միջնորդությունը մերժելու օգտին:»:

**Հոդված 18.** Օրենքի 97-րդ հոդվածի 1-ին մասի`

1. «28» թիվը փոխարինել «25» թվով.
2. 5-րդ կետում «հինգ» բառը փոխարինել «երեք» բառով:

**Հոդված 19.** Օրենքի 98-րդ հոդվածի 2-րդ մասը լրացնել հետևյալ բովանդակությամբ 13.1)-րդ կետով.

«13.1) «Հանրային ծառայության մասին» օրենքի պահանջների պահպանմամբ լրացված հայտարարագիրը Կոռուպցիայի կանխարգելման հանձնաժողով ներկայացրած լինելու հանգամանքը հաստատող փաստաթուղթ.»:

**Հոդված 20.** Օրենքի 106-րդ հոդվածի 1-ին մասում «հինգ» բառը փոխարինել «երեք» բառով, իսկ «ութ» բառը՝ «վեց» բառով:

**Հոդված 21․** Օրենքի 142-րդ հոդվածի`

1) 1-ին մասում`

ա) 1-ին կետից հանել «ակնհայտ և կոպիտ» բառերը, իսկ «խախտումը» բառից հետո լրացնել «,որը կատարվել է դիտավորությամբ կամ կոպիտ անփութությամբ.» բառերը.

բ) 2-րդ կետից հանել «կոպիտ» բառը.

գ) 3-րդ և 4-րդ կետերն ուժը կորցրած ճանաչել:

2) 2-րդ և 3-րդ մասերն ուժը կորցրած ճանաչել:

3) 5-րդ մասում «իրադրությունում» բառից հետո լրացնել «ողջամտորեն» բառը:

4) 6-րդ մասը շարադրել հետևյալ խմբագրությամբ.

«6. Էական կարգապահական խախտում է՝

1) սույն հոդվածի 1-ին մասի 1-ին կետով նախատեսված խախտումը, որը հանգեցրել է Սահմանադրությամբ կամ Հայաստանի Հանրապետության վավերացրած միջազգային պայմանագրերով ամրագրված՝ մարդու իրավունքների և (կամ) ազատությունների հիմնարար խախտման կամ հեղինակազրկում է դատական իշխանությունը.

2) սույն հոդվածի 1-ին մասի 2-րդ կետով նախատեսված խախտումը, որը դրսևորվել է 69-րդ հոդվածի 1-ին մասի 1-4-րդ, 8-9-րդ, 11-12-րդ, 15-16-րդ կետերով և 70-րդ հոդվածի 2-րդ մասի 1-3-րդ, 7-8-րդ, 11-րդ, 13-14-րդ և 18-րդ կետերով նախատեսված դատավորի պարտականությունների խախտմամբ, և պայմանավորված կատարման հանգամանքներով և (կամ) առաջացրած հետևանքներով՝ համատեղելի չէ դատավորի կարգավիճակի հետ.

3) սույն հոդվածի 1-ին մասով նախատեսված պարբերաբար կատարված այն խախտումը, որը, առանձին վերցրած, կարող է էական չհամարվել, սակայն նախկինում կատարված խախտումների հետ համակցությամբ հեղինակազրկում է դատական իշխանությունը։»:

**Հոդված 22․** Օրենքի 144-րդ հոդվածի`

1) 1-ին մասի`

ա) 1-ին կետում «ակնհայտ և կոպիտ» բառերը փոխարինել «դիտավորությամբ կամ կոպիտ անփութությամբ» բառերով.

բ) 2-րդ կետում «կոպիտ» բառը փոխարինել «դիտավորությամբ կամ կոպիտ անփութությամբ» բառերով, «մեկամսյա» բառը փոխարինել «եռամսյա» բառով, իսկ «վեց ամիս» բառերը փոխարինել «մեկ տարի» բառերով.

գ) 3-րդ կետն ուժը կորցրած ճանաչել:

**Հոդված 23․** Օրենքի 145-րդ հոդվածում`

ա) 1-ին մասում լրացնել 3-րդ կետ` հետևյալ բովանդակությամբ.

«3) Կոռուպցիայի կանխարգելման հանձնաժողովը՝ սույն հոդվածի 1.1.-րդ կետով նախատեսված դեպքերում։»:

բ) լրացնել նոր՝ 1.1. մաս. «1.1. սույն օրենսգրքի 69-րդ հոդվածի 1-ին մասի 15-րդ և 16-րդ կետերով նախատեսված վարքագծի կանոնների խախտման առնչությամբ կարգապահական վարույթ կարող է հարուցել միայն Կոռուպցիայի կանխարգելման հանձնաժողովը՝ «Կոռուպցիայի կանխարգելման հանձնաժողովի» մասին ՀՀ օրենքով սահմանված դեպքերում:»:

**Հոդված 24․** Օրենքի 146-րդ հոդվածի 1-ին մասում լրացնել 4-րդ կետ` հետևյալ բովանդակությամբ.

«4) վարույթ հարուցող մարմնի կողմից մարդու իրավունքների պաշտպանության ոլորտում Հայաստանի Հանրապետության ստանձնած միջազգային պարտավորությունների խախտում արձանագրող՝ Հայաստանի Հանրապետության մասնակցությամբ միջազգային դատարանի կամ այլ միջազգային ատյանի կայացրած ակտի ուսումնասիրության արդյունքում առերևույթ կարգապահական խախտման հատկանիշներ պարունակող արարքի հայտնաբերումը:»:

**Հոդված 25․** Օրենքի 147-րդ հոդվածի 3-րդ մասի 4-րդ կետում «անձին» բառից հետո լրացնել «, ֆիզիկական և իրավաբանական անձանց» բառերը, «տեղեկությունների» բառը փոխարինել «տեղեկություններ և նյութեր» բառերով:

**Հոդված 26․** Օրենքի 149-րդ հոդվածի`

1. 1-ին մասում լրացնել 3.1-ին և 3.2-րդ կետեր հետևյալ բովանդակությամբ.

«3.1) առաջխաղացման ենթակա դատավորների թեկնածուների ցուցակի հերթական և արտահերթ համալրման ժամանակ ցուցակում ընդգրկվելու արգելք՝ երկու տարի ժամկետով.

3.2) դատարանի նախագահի կամ Վճռաբեկ դատարանի պալատի նախագահի պաշտոնից ազատում.»:

2) 2-րդ մասում «հետևանքները,» բառից հետո լրացնել «դիտավորությունը կամ կոպիտ անփութությունը,» բառերը:

3) 3-րդ մասում «Եթե» բառից հետո լրացնել «առաջխաղացման ենթակա դատավորների թեկնածուների ցուցակի հերթական համալրման ժամանակ ցուցակում ընդգրկվելու արգելք կիրառելու կամ դատարանի նախագահի կամ Վճռաբեկ դատարանի պալատի նախագահի պաշտոնից ազատվելուց հետո երկու տարվա ընթացքում,» բառերը:

**Հոդված 27.** Օրենքի 150-րդ հոդվածի`

1. 1-ին մասում «մեկամսյա» բառը փոխարինել «եռամսյա» բառով:
2. լրացնել 3-րդ և 4-րդ մասեր հետևյալ բովանդակությամբ.

«3. Դատավորին կարգապահական պատասխանատվության ենթարկելու հարցի քննությունը կասեցվում է, եթե նույն փաստերի առթիվ հարուցվել է քրեական գործ և վերսկսվում է քրեական վարույթի ավարտից հետո։

4. Դատավորին կարգապահական պատասխանատվության ենթարկելու հարցի քննությունը Բարձրագույն դատական խորհրդի կողմից կարճվում է, եթե կարգապահական պատասխանատվության ենթարկելու հարցի քննությունը վերսկսելուց հետո առկա են սույն օրենսգրքի 160-րդ հոդվածով նախատեսված դատավորի լիազորությունների դադարման հիմքեր։ Քրեական գործով օրինական ուժի մեջ մտած դատավճիռը կարգապահական պատասխանատվության ենթարկելու հարցը քննելիս պարտադիր է Բարձրագույն դատական խորհրդի համար միայն այն փաստերով, որոնցով հաստատված են որոշակի գործողությունների կատարումը և դրանք կատարած անձինք։»:

**Հոդված 28․** Օրենքի 151-րդ հոդվածը շարադրել հետևյալ խմբագրությամբ`

**«Հոդված 151. Բարձրագույն դատական խորհրդում դատավորին կարգապահական պատասխանատվության ենթարկելու հարցի քննության ընթացքը**

1. Բարձրագույն դատական խորհրդում հարցի քննությունն սկսվում է հարցի էության և կարգապահական պատասխանատվության ենթարկելու մասին միջնորդության վերաբերյալ վարույթ հարուցած անձի զեկուցմամբ: Եթե դատավորի նկատմամբ կարգապահական վարույթը հարուցել է Լիազոր մարմինը, ապա վերջինս, իսկ անհնարինության դեպքում՝ նրա տեղակալը պարտավոր է ներկա լինել Բարձրագույն դատական խորհրդի նիստին: Եթե կարգապահական վարույթը հարուցվել է Կարգապահական հարցերի հանձնաժողովի կողմից, ապա Բարձրագույն դատական խորհրդի նիստին կարգապահական խախտման մասին միջնորդությունը զեկուցում է Կարգապահական հարցերի հանձնաժողովի նախագահը կամ Կարգապահական հարցերի հանձնաժողովի հանձնարարությամբ՝ դրա անդամներից մեկը: Եթե կարգապահական վարույթը հարուցվել է Կոռուպցիայի կանխարգելման հանձնաժողովի կողմից, ապա Բարձրագույն դատական խորհրդի նիստին կարգապահական խախտման մասին միջնորդությունը զեկուցում է Կոռուպցիայի կանխարգելման հանձնաժողովի նախագահը կամ Կոռուպցիայի կանխարգելման հանձնաժողովի հանձնարարությամբ՝ դրա անդամներից մեկը:

2. Այն դեպքում, երբ կարգապահական վարույթի նյութերը Բարձրագույն դատական խորհուրդ ուղարկելուց հետո վարույթ հարուցած մարմնին հայտնի են դարձել հանգամանքներ, որոնք բարելավում են դատավորի վիճակը կամ բացառում նրան կարգապահական պատասխանատվության ենթարկելը, վարույթ հարուցած մարմինը պարտավոր է այդ մասին հայտնել Բարձրագույն դատական խորհրդին:

3. Վարույթ հարուցած մարմնի զեկուցումից հետո Բարձրագույն դատական խորհուրդը լսում է այն դատավորին, որի նկատմամբ վարույթ է հարուցվել: Դատավորին լսելուց հետո Բարձրագույն դատական խորհուրդը որոշում է գործի լուծման համար նշանակություն ունեցող փաստերի շրջանակը և անցնում է վարույթի նյութերի հետազոտմանը:

4. Հարցի լուծման համար նշանակություն ունեցող փաստերի շրջանակը որոշելուց հետո Բարձրագույն դատական խորհուրդն իրավունք ունի՝

1. դատավորի, կարգապահական վարույթ հարուցած մարմնի միջնորդությամբ կամ իր նախաձեռնությամբ դատավորից, կարգապահական վարույթը հարուցած մարմնից, պետական և տեղական ինքնակառավարման մարմիններից (դրանց պաշտոնատար անձանցից), ինչպես նաև ֆիզիկական և իրավաբանական անձանցից պահանջել ներկայացնել հարցի քննության համար նշանակություն ունեցող ապացույցներ, որոնք գտնվում են տվյալ անձանց ազդեցության ոլորտում` սահմանելով ժամկետ դրանք Բարձրագույն դատական խորհուրդ ներկայացնելու համար, իսկ որոշումը կամովին չկատարելու դեպքում այն ներկայացնել կատարման «Դատական ակտերի հարկադիր կատարման մասին» Հայաստանի Հանրապետության օրենքով սահմանված կարգով:
2. դատավորի, կարգապահական վարույթ հարուցած մարմնի միջնորդությամբ կամ սեփական նախաձեռնությամբ հրավիրել վկաներ,
3. դատավորի, կարգապահական վարույթ հարուցած մարմնի միջնորդությամբ կամ սեփական նախաձեռնությամբ որպես վկա հարցաքննել դատավորին, ում կարգապահական պատասխանատվության ենթարկելու հարցն է քննվում,
4. դատավորի, կարգապահական վարույթ հարուցած մարմնի միջնորդությամբ կամ սեփական նախաձեռնությամբ նշանակել փորձաքննություն՝ քննության համար նշանակություն ունեցող հարցերի պարզաբանման նպատակով։

5. Վկաների չներկայանալու դեպքում Բարձրագույն դատական խորհուրդն իրավունք ունի որոշում կայացնելու վկային հարկադրաբար ներկայացնելու վերաբերյալ: Հարկադրաբար ներկայացնելու վերաբերյալ որոշումը կատարվում է «Դատական ակտերի հարկադիր կատարման մասին» Հայաստանի Հանրապետության օրենքով սահմանված կարգով:

6. Բարձրագույն դատական խորհուրդը գործով ցուցմունք տվող անձանց նախազգուշացնում է ցուցմունք տալուց հրաժարվելու կամ սուտ ցուցմունք տալու, իսկ փորձագետին` ակնհայտ կեղծ եզրակացություն տալու համար սահմանված պատասխանատվության մասին:

7. Հարցի քննության համար հրավիրված վկային առաջինը հարցեր է տալիս այն կողմը, որի միջնորդությամբ հրավիրվել է վկան, ապա մյուս կողմը, իսկ վերջում՝ Բարձրագույն դատական խորհուրդը։ Եթե վկան հրավիրվել է Բարձրագույն դատական խորհրդի նախաձեռնությամբ, ապա առաջինը հարցեր է տալիս Բարձրագույն դատական խորհուրդը, այնուհետև կողմերը` ըստ Բարձրագույն դատական խորհրդի սահմանած հերթականության:

8. Վկան իրավունք ունի հրաժարվել ցուցմունք տալ առանձին հարցերի վերաբերյալ, եթե ողջամտորեն ենթադրում է, որ այն հետագայում կարող է օգտագործվել իր կամ իր մերձավոր ազգականի դեմ։

9. Վարույթի նյութերի հետազոտումից հետո Բարձրագույն դատական խորհուրդը լսում է նիստին մասնակցող անձանց ամփոփիչ ելույթները, որից հետո հարցի քննությունը հայտարարվում է ավարտված: Հարցի քննությունն ավարտված հայտարարելուց հետո Բարձրագույն դատական խորհուրդը հայտարարում է որոշման հրապարակման օրը, վայրը և ժամը:

10. Հարցի քննությունն ավարտված հայտարարելուց հետո Բարձրագույն դատական խորհուրդը հեռանում է որոշում կայացնելու:»:

**Հոդված 29․** Օրենքի 155-րդ հոդվածի`

1. 7-րդ մասում «որոշումն ուժի մեջ է մտնում հրապարակման պահից և վերջնական է» բառերը փոխարինել «որոշումը ենթակա է բողոքարկման սույն օրենսգրքով նախատեսված կարգով՝ հրապարակման պահից մեկամսյա ժամկետում» բառերով:
2. 8-րդ մասն ուժը կորցրած ճանաչել:

**Հոդված 30․** Օրենքը լրացնել 156.1-ին հոդվածով հետևյալ բովանդակությամբ`

**«Հոդված 156.1. դատավորին կարգապահական պատասխանատվության ենթարկելու վերաբերյալ որոշումը բողոքարկելը**

1. Դատավորի՝ իրեն կարգապահական պատասխանատվության ենթարկելու վերաբերյալ որոշման դեմ բողոքը քննում է Բարձրագույն դատական խորհուրդը, եթե ի հայտ է եկել այնպիսի էական ապացույց կամ հանգամանք, որը դատավորը նախկինում չի ներկայացրել իր կամքից անկախ հանգամանքներով և որը ողջամտորեն կարող է ազդել որոշման վրա։

2. Բարձրագույն դատարան խորհուրդը բողոքը ստանալուց հետո այն անմիջապես ուղարկում է կարգապահական վարույթ հարուցած մարմնին։ Կարգապահական վարույթ հարուցած մարմինը կարող է Բարձրագույն դատական խորհուրդ ներկայացնել բողոքի պատասխան, այն ստանալու պահից 10 օրվա ընթացքում։

3. Բարձրագույն դատական խորհուրդը դատավորին կարգապահական պատասխանատվության ենթարկելու վերաբերյալ որոշման դեմ ներկայացված բողոքները քննում և դրանց վերաբերյալ որոշումները կայացնում է գրավոր ընթացակարգով, բացառությամբ այն դեպքերի, երբ գալիս է եզրահանգման, որ անհրաժեշտ է բողոքի քննությունն իրականացնել նիստում: Բողոքը դատական նիստում քննելու մասին կայացվում է որոշում:

4.Դատավորին կարգապահական պատասխանատվության ենթարկելու վերաբերյալ որոշման դեմ ներկայացված բողոքը դատական նիստում քննելու վերաբերյալ որոշում կայացվելու դեպքում բողոք բերած դատավորը և կարգապահական վարույթ հարուցած մարմինը ծանուցվում են նիստի ժամանակի և վայրի մասին։ Նրանց չներկայանալն արգելք չէ բողոքի քննության համար։ Բողոքի քննությունը դատական նիստում սկսվում է նիստը նախագահող անդամի զեկուցումով: Նիստը նախագահողը ներկայացնում է բողոքը և բողոքի պատասխանի փաստարկները: Բարձրագույն դատական խորհրդի անդամներն իրավունք ունեն հարցեր տալու զեկուցողին և նիստին ներկայացած կողմերին, որից հետո բողոքի քննությունը հայտարարվում է ավարտված:

5. Բողոքի քննության ժամանակ Բարձրագույն դատական խորհուրդը դատավորին կարգապահական պատասխանատվության ենթարկելու վերաբերյալ որոշումը վերանայում է միայն բողոքի հիմքերի և հիմնավորումների սահմաններում:

6. Բողոքի քննությունը կատարվում և որոշումը կայացվում է բողոքը ստանալուց հետո մեկամսյա ժամկետում։

7. Բողոքի քննության արդյունքներով Բարձրագույն դատական խորհուրդը կայացնում է բողոքարկվող որոշումն անփոփոխ թողնելու կամ որոշումը մասնակի կամ ամբողջությամբ վերացնելու մասին որոշում։ Որոշումն ուժի մեջ է մտնում հրապարակման պահից և վերջնական է։»:

**Հոդված 31․** Օրենքի 159-րդ հոդվածի 2-րդ մասը լրացնել 5-րդ կետով հետևյալ բովանդակությամբ.

«5) կատարել է էական կարգապահական խախտում։»:

**Հոդված 32․** Օրենքի 160-րդ հոդվածի 10-րդ մասը շարադրել հետևյալ բովանդակությամբ.

«10. Եթե դատավորի լիազորությունները դադարում կամ դադարեցվում են դիտավորյալ հանցանք կատարելու համար մեղադրական դատավճռի օրինական ուժի մեջ մտնելու կամ սույն օրենսգրքի 159-րդ հոդվածի 2-րդ մասի 5-րդ կետով սահմանված հիմքերով, ապա նա զրկվում է դատավորի համար Հայաստանի Հանրապետության օրենսդրությամբ նախատեսված կենսաթոշակից և այլ սոցիալական երաշխիքներից:»:

**Հոդված 33․** Օրենքի 165-րդ հոդվածը լրացնել 1.1-ին մասով` հետևյալ բովանդակությամբ.

«1.1. Դատավորի նկատմամբ ոչ իր լիազորությունների իրականացման կապակցությամբ քրեական հետապնդում հարուցելու դեպքում Գլխավոր դատախազն այդ մասին անհապաղ տեղեկացնում է Բարձրագույն դատական խորհրդին։»:

**Հոդված 34. Անցումային և եզրափակիչ դրույթներ**

1. Սույն օրենքն ուժի մեջ մտնելուց հետո եռամսյա ժամկետում Դատավորների ընդհանուր ժողովն ընտրում է Էթիկայի և կարգապահական հարցերի հանձնաժողովի անդամներին և նույն օրը Կարգապահական հարցերի հանձնաժողովի լիազորությունները համարվում են դադարած։ Նույն ժամկետում Մարդու իրավունքների պաշտպանը ներկայացնում է Էթիկայի և կարգապահական հարցերի հանձնաժողովի անդամի իր թեկնածուին, իսկ Բարձրագույն դատական խորհուրդն ընտրում է հասարակական կազմակերպությունների ներկայացուցիչներին:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1**. **«Կոռուպցիայի կանխարգելման հանձնաժողովի մասին»** Հայաստանի Հանրապետության 2017 թվականի հունիսի 9-իՀՕ-96-Ն օրենքի (այսուհետ՝ Օրենք) 10-րդ հոդվածը շարադրել հետևյալ խմբագրությամբ.

**«Հոդված 10. Հանձնաժողովի անդամին ներկայացվող պահանջները**

1. Հանձնաժողովի անդամ կարող է նշանակվել միայն Հայաստանի Հանրապետության քաղաքացի հանդիսացող, բարձրագույն կրթությամբ, առնվազն հինգ տարվա աշխատանքային ստաժ ունեցող (որից առնվազն երեք տարին ղեկավար պաշտոններում՝ պետական մարմնի կամ դրա աշխատակազմի կամ կազմակերպության ղեկավարի կամ նրանց տեղակալների կամ  պետական մարմնի  կամ կազմակերպության ներքին միավորի  ղեկավարի աշխատանքային ստաժ կամ այնպիսի պաշտոններում աշխատանքային ստաժ, որը իրականացնում է աշխատանքների կազմակերպման, ղեկավարման, վերահսկման կամ համակարգման գործառույթներ) և հայերենին տիրապետող յուրաքանչյուր ոք:

2. Հանձնաժողովի անդամներից առնվազն մեկը պետք է ունենա բարձրագույն իրավաբանական, առնվազն մեկը` բարձրագույն տնտեսագիտական կրթություն:

3. Հանձնաժողովի անդամ չի կարող նշանակվել այն անձը, որը դատապարտվել է հանցագործության կատարման համար` անկախ դատվածությունը մարված կամ հանված լինելու հանգամանքից, որի նկատմամբ քրեական հետապնդումը դադարեցվել է ոչ արդարացնող հիմքերով, որի նկատմամբ իրականացվում է քրեական հետապնդում, որն ունի Կառավարության սահմանած ցանկով նախատեսված՝ դատավորի նշանակմանը խոչընդոտող հիվանդություն:

4. Նույն անձը չի կարող ավելի քան երկու անգամ անընդմեջ նշանակվել Հանձնաժողովի նախագահ կամ լիազորությունների ամբողջ ժամկետով՝ Հանձնաժողովի անդամ:

5. Հանձնաժողովի անդամը պաշտոնավարում է մինչև 65 տարին լրանալը:»

**Հոդված 2**. **Օրենքի** 11-րդ հոդվածում՝

1) 2-րդ մասը շարադրել հետևյալ խմբագրությամբ՝   
«2. Խորհուրդը կազմված է Բարձրագույն դատական խորհրդի նախագահի, Մարդու իրավունքների պաշտպանի, Ազգային ժողովի խմբակցությունների կողմից նշանակված մեկական անդամներից:».

2) 3-րդ մասը շարադրել հետևյալ խմբագրությամբ՝   
«3. Խորհրդի կազմում ընդգրկվելու համար Ազգային ժողովի նախագահը դիմում է Բարձրագույն դատական խորհրդի նախագահին, Մարդու իրավունքների պաշտպանին, Ազգային ժողովի խմբակցություններին՝ յուրաքանչյուրի կողմից մեկական թեկնածու առաջադրելու համար։»:

**Հոդված 3.** Օրենքի 12-րդ հոդվածի 1-ին մասի 1-ին, 2-րդ, 3-րդ, 4-րդ կետերը շարադրել հետևյալ խմբագրությամբ.

«1) ապահովում է մրցույթի անցկացման պայմանների և ժամկետների վերաբերյալ տեղեկատվության հրապարակումը.

2) համադրում է թեկնածուի համապատասխանությունը սույն օրենքով նախատեսված պահանջներին (փաստաթղթերի գնահատման փուլ).

3) փաստաթղթերի գնահատման փուլի արդյունքում ընտրում է հարցազրույցի փուլ անցած թեկնածուների: Վերջիններիս ընտրելիս ուսումնասիրվում է նաև նրանց կողմից կոռուպցիոն գործարքներում ներգրավվածությունը և բարեվարքության պահպանումը.

4) հարցազրույցի փուլի ընթացքում բաց քվեարկության արդյունքում ընտրում է ներկայացվող պահանջներին առավելագույնս համապատասխանող 5 թեկնածու.»:

**Հոդված 4.**  Ուժը կորցրած ճանաչել Օրենքի 13-րդ հոդվածի 14-24-րդ մասերը:   
 **Հոդված 5.** Օրենքի 23-րդ հոդվածի 1-ին մասը լրացնել հետևյալ բովանդակությամբ 5-րդ, 6-րդ և 7-րդ կետերով.   
«5) հակակոռուպցիոն ծրագրերի և միջոցառումների կատարման նկատմամբ մոնիթորինգի իրականացումը և դրանց վերաբերյալ իրավասու մարմիններին առաջարկությունների ներկայացումը.

6) «Հանրային ծառայության մասին» օրենքով սահմանված դեպքերում և կարգով պետական պաշտոններում նշանակման ենթակա  անձանց բարեվարքության վերաբերյալ  խորհրդատվական բնույթի եզրակացություններ ներկայացնելը, որոնք ենթակա չեն հրապարակման.

7) «Հայաստանի Հանրապետության դատական օրենսգիրք» սահմանադրական օրենքով սահմանված դեպքերում ու կարգով դատավորների և դատավորների թեկնածուների բարեվարքության վերաբերյալ խորհրդատվական բնույթի եզրակացություններ ներկայացնելը, որոնք ենթակա չեն հրապարակման։»:

**Հոդված 6.** Օրենքի 24-րդ հոդվածում**՝** 1) 1-ին մասը լրացնել հետևյալ բովանդակությամբ 23-րդ, 24-րդ և 25-րդ կետով.  
 «23) կազմում է հակակոռուպցիոն ծրագրերի և դրանց իրականացման միջոցառումների ծրագրի (այդ թվում՝ ոլորտային) կատարման վերաբերյալ մոնիթորինգի զեկույցներ, դրանց վերաբերյալ ներկայացնում է առաջարկություններ իրավասու մարմիններին.

24) «Հանրային ծառայության մասին» օրենքով սահմանված դեպքերում և կարգով պետական պաշտոններում նշանակման ենթակա անձանց բարեվարքության,  կոռուպցիոն գործարքներում ներգրավվածության վերաբերյալ իրականացում է ուսումնասիրություններ և արդյունքներով ներկայացնում է խորհրդատվական բնույթի եզրակացություններ.

25) «Հայաստանի Հանրապետության դատական օրենսգիրք» սահմանադրական օրենքով սահմանված դեպքերում ու կարգով դատավորների և դատավորների թեկնածուների բարեվարքության, կոռուպցիոն գործարքներում ներգրավվածության վերաբերյալ ներկայացնում է խորհրդատվական բնույթի եզրակացություններ:»:  
 2) լրացնել հետևյալ բովանդակությամբ 4-րդ մասով.  
«4.Սույն հոդվածի 1-ին մասի 20-րդ և 21-րդ կետերով նախատեսված՝ բարեվարքության, կոռուպցիոն գործարքներում ներգրավվածության վերաբերյալ ուսումնասիրությունների իրականացման և դրանց արդյունքներով խորհրդատվական բնույթի եզրակացությունների ներկայացման կարգը սահմանում է Կոռուպցիայի կանխարգելման հանձնաժողովը:»:

**Հոդված 7.** Օրենքի 25-րդ հոդվածում՝

1) լրացնել հետևյալ բովանդակությամբ 1.1. մասով.   
«1.1. Հանձնաժողովը պարտավոր է իրականացնել հայտարարագրերի լրացուցիչ վերլուծություն՝ հայտարարագրերի վերլուծության համար նշանակություն ունեցող նոր հանգամանքներ պարունակող լրատվամիջոցների հրապարակումների կամ անձանց գրավոր դիմումների հիման վրա:».   
 2) 2-րդ մասը շարադրել հետևյալ խմբագրությամբ.   
«Հայտարարագրերի վերլուծության գործընթացում Հանձնաժողովն իրավասու է պետական և տեղական ինքնակառավարման մարմիններից, այլ անձանցից պահանջելու և ստանալու (այդ թվում՝ էլեկտրոնային հարցման եղանակով) հայտարարատու անձանց առնչվող տեղեկություններ, փաստաթղթեր, այդ թվում՝ բանկային, առևտրային, ապահովագրական գաղտնիք պարունակող:».   
 3) լրացնել հետևյալ բովանդակությամբ 2.1. մասով.  
«2.1. Հայտարարագրերի վերլուծության գործընթացում Հանձնաժողովն իրավասու է հայտարարատու պաշտոնատար անձի հետ մերձավոր ազգակցությամբ կամ խնամիությամբ կապված անձանցից պահանջելու ներկայացնել գույքի և եկամուտների իրավիճակային հայտարարագիր:».

4) 3-րդ մասից հանել «պաշտոնատար անձի և նրա ընտանիքի կազմի մեջ մտնող» բառերը**.** 5) 7-րդ մասից հանել «պաշտոնատար անձի և նրա ընտանիքի կազմի մեջ մտնող» բառերը**.** 6) լրացնել հետևյալ բովանդակությամբ 9.1. մասով.  
«9.1. Եթե սույն հոդվածի 9-րդ մասով նախատեսված հայտարարատուն դատավորն է, ապա Հանձնաժողովը նյութերը գլխավոր դատախազություն ուղարկելուն զուգահեռ հարուցում է կարգապահական վարույթ։ Վարույթի ընթացքում ձեռք բերված նյութերը դատավորին կարգապահական պատասխանատվության ենթարկելու միջնորդության հետ միասին ներկայացվում են Բարձրագույն դատական խորհուրդ։».

7) լրացնել հետևյալ բովանդակությամբ 9.2. մասով.  
«9.2. Եթե սույն հոդվածի 9-րդ մասով նախատեսված հայտարարատուն Սահմանադրական դատարանի դատավորն է, ապա Հանձնաժողովը նյութերն ուղարկում է Սահմանադրական դատարան՝ դատավորին կարգապահական պատասխանատվության ենթարկելու վերաբերյալ հարցի քննարկման առաջարկությամբ։»:

**Հոդված 8.** Օրենքի 31-րդ հոդվածի 4-րդ մասում՝

1) «կազմակերպություններից» բառը փոխարինել «անձանցից» բառով.   
 2) հանել «բացառությամբ բանկային գաղտնիք պարունակող տեղեկությունների» բառերը**:  
 Հոդված 9.** Օրենքի 42-րդ հոդվածում՝   
 1)2-րդ մասում «2018 թվականի ապրիլի 10-ից» բառերը փոխարինել «2021 թվականի հունվարի 1-ից» բառերով.

2) 4-րդ մասը շարադրել հետևյալ խմբագրությամբ.

«4. Մինչև սույն օրենքով սահմանված կարգով մրցութային խորհրդի կազմավորումը Հանձնաժողովի առաջին կազմը ձևավորվում է «Ազգային ժողովի կաոնակարգ» սահմանադրական օրենքով սահմանված կարգով՝ սույն օրենքի ուժի մեջ մտնելու օրվանից հետո թչ ուշ, քան մինչև 2019 թվականի հոկտեմբերի 30-ը: Հանձնաժողովի առաջին կազմը ձևավորում է Ազգային ժողովը՝ Կառավարության, Ազգային ժողովի խմբակցությունների, Բարձրագույն դատական խորհրդի առաջադրած թեկնածուներից՝ համապատասխանաբար 6 տարի, 4-ական տարի և 3

տարի պաշտոնավարման ժամկետներով:».

**Հոդված 10.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՆՐԱՅԻՆ ԾԱՌԱՅՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայության մասին» Հայաստանի Հանրապետության 2018 թվականի մարտի 23-ի ՀՕ-206-Ն օրենքի (այսուհետ՝ Օրենք) 29-րդ հոդվածի՝ 1) վերնագրից հանել **«Պաշտոնեական (ծառայողական) պարտականությունների իրականացման հետ կապված» բառերը.   
 2) 1-ին մասից** հանել «, եթե ողջամտորեն կարող է ընկալվել, որ այն կապված է պաշտոնեական (ծառայողական) պարտականությունների իրականացման հետ» բառերը.  
 3) 3-րդ մասից հանել «պաշտոնեական (ծառայողական) պարտականությունների իրականացման հետ կապված» բառերը:   
 **Հոդված 2.** Օրենքի 30-րդ հոդվածի վերնագրից հանել «**Պաշտոնեական (ծառայողական) պարտականությունների իրականացման հետ կապված» բառերը:   
 Հոդված 3. Օրենքի 34-րդ հոդվածում՝**

1. **լրացնել հետևյալ բովանդակությամբ 5.1. մասով՝**«5.1. Կոռուպցիայի կանխարգելման հանձնաժողովի պահանջով հայտարարատու պաշտոնատար անձի հետ մերձավոր ազգակցությամբ կամ խնամիությամբ կապված անձինք մեկամսյա ժամկետում Կոռուպցիայի կանխարգելման հանձնաժողով են ներկայացնում գույքի և եկամուտների իրավիճակային հայտարարագիր: Եթե սույն օրենքով սահմանված ժամկետում հայտարարատու պաշտոնատար անձի հետ մերձավոր ազգակցությամբ կամ խնամիությամբ կապված անձինք չեն ներկայացնում գույքի և եկամուտների իրավիճակային հայտարարագիր, ապա համարվում են հայտարարագիր չներկայացրած կամ ժամկետի խախտմամբ ներկայացրած:».
2. 9-րդ մասը շարադրել հետևյալ խմբագրությամբ. «9. Հայտարարատու պաշտոնատար անձի ընտանիքի անդամներն (ընտանիքի կազմի մեջ մտնող անձինք) են նրա ամուսինը, զավակը (այդ թվում՝ որդեգրված), հայտարարատու պաշտոնատար անձի խնամակալության կամ հոգաբարձության տակ գտնվող անձը, հայտարարատու պաշտոնատար անձի Հայաստանի Հանրապետության ռեզիդենտ ծնողը, քույրը և եղբայրը, հայտարարատու պաշտոնատար անձի հետ համատեղ բնակվող յուրաքանչյուր չափահաս անձ:».
3. 10-րդ մասը լրացնել հետևյալ բովանդակությամբ նոր նախադասությամբ. «Սույն օրենքի իմաստով՝ Հայաստանի Հանրապետության ռեզիդենտ է համարվում այն անձը, ով հարկային տարում 183 և ավելի օր փաստացի գտնվել է Հայաստանի Հանրապետությունում:».
4. 11-րդ մասը շարադրել հետևյալ խմբագրությամբ. «11. Հայտարարատու պաշտոնատար անձի, նրա ընտանիքի անդամի, ինչպես նաև սույն հոդվածի 5.1.-րդ կետով սահմանված դեպքերում փոխկապակցված մերձավոր ազգակցությամբ կամ խնամիությամբ կապված անձի կողմից հայտարարագրերը սույն օրենքով և Կոռուպցիայի կանխարգելման հանձնաժողովի կողմից սահմանված պահանջների, կարգի և ժամկետների պահպանմամբ Կոռուպցիայի կանխարգելման հանձնաժողով չներկայացնելն առաջացնում է օրենքով նախատեսված պատասխանատվություն:»:  
    **Հոդված 4.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՍԱՀՄԱՆԱԴՐԱԿԱՆ ԴԱՏԱՐԱՆԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սահմանադրական դատարանի մասին» Հայաստանի Հանրապետության 2018 թվականի հունվարի 17-ի ՀՕ-42-Ն օրենքի (այսուհետ` Օրենք)՝ 9-րդ հոդվածի՝

1. 5-րդ մասը շարադրել հետևյալ խմբագրությամբ.

«5. Սահմանադրական դատարանի դատավորի նկատմամբ քրեական հետապնդում հարուցելու կամ նրան ազատությունից զրկելու մասին անհապաղ տեղեկացվում են Սահմանադրական դատարանի նախագահը և գլխավոր դատախազը: Սահմանադրական դատարանի դատավորի նկատմամբ ոչ իր լիազորությունների իրականացման կապակցությամբ քրեական հետապնդում հարուցելու կամ նրան ազատությունից զրկելու դեպքում դատավորի լիազորությունները կասեցվում են մինչև քրեական գործով վարույթի ավարտը։ Դատավորի լիազորությունների կասեցման ընթացքում դատավորը շարունակում է ստանալ իր վարձատրությունը:

1. 6-րդ մասում «Սահմանադրական դատարանի դատավորին» բառերից առաջ լրացնել «Սույն մասով նախատեսված դեպքերում դատավորին ազատությունից զրկելը չի կարող տևել յոթանասուներկու ժամից ավելի:» բառերը:

**Հոդված 2․** Օրենքի 10-րդ հոդվածը լրացնել հետևյալ բովանդակությամբ 2.1-րդ մասով՝.

«2.1. Եթե Սահմանադրական դատարանի դատավորի լիազորությունները դադարում կամ դադարեցվում են դիտավորյալ հանցանք կատարելու համար մեղադրական դատավաճիռն ուժի մեջ մտնելու կամ սույն օրենքի 12-րդ հոդվածի 2-րդ մասի 1-2-րդ և 5-րդ կետերի հիմքերով, ապա նա զրկվում է դատավորի համար Հայաստանի Հանրապետության օրենսդրությամբ նախատեսված կենսաթոշակից և այլ սոցիալական երաշխիքներից:»:

**Հոդված 3.** Օրենքի 12-րդ հոդվածի՝

1) 3-րդ մասի 3-րդ կետը շարադրել հետևյալ խմբագրությամբ.

«3) սույն օրենքի 14-րդ հոդվածի 1-ին մասի 1-4-րդ, 8-9-րդ, 11-12-րդ, 15-16-րդ, կետերով, ինչպես նաև նույն հոդվածի 2-րդ մասի 1-3-րդ, 5-10-րդ կետերով նախատեսված վարքագծի կանոնները դիտավորությամբ կամ կոպիտ անփութությամբ խախտելը, որը, պայմանավորված կատարման հանգամանքներով և (կամ) առաջացրած հետևանքներով, համատեղելի չէ դատավորի կարգավիճակի հետ.»:

2) 3-րդ մասի 4-րդ կետում «պարբերաբար կատարված այն խախտումը» բառերից առաջ լրացնել «սույն օրենսգրքի 14-րդ հոդվածով նախատեսված» բառերը:

3) լրացնել հետևյալ բովանդակությամբ 3.1-րդ և 3.2-րդ մասերով.

«3.1. Սույն հոդվածի իմաստով՝ արարքը համարվում է կոպիտ անփութությամբ կատարված, եթե դատավորը չի գիտակցել իր վարքագծի ոչ իրավաչափ բնույթը, թեև տվյալ իրադրությունում ողջամտորեն կարող էր և պարտավոր էր դա անել:

3.2. Սույն հոդվածի իմաստով՝ արարքը համարվում է դիտավորությամբ կատարված, եթե դատավորը գիտակցել է իր վարքագծի ոչ իրավաչափ բնույթը:»:

**Հոդված 4․** Օրենքի 14-րդ հոդվածի 1-ին և 2-րդ մասերը շարադրել հետևյալ բովանդակությամբ.

«1. Ցանկացած գործունեություն իրականացնելիս և բոլոր հանգամանքներում Սահմանադրական դատարանի դատավորը պարտավոր է՝

1) զերծ մնալ դատական իշխանությունը վարկաբեկող, ինչպես նաև դատական իշխանության անկախության և անաչառության վերաբերյալ հանրության վստահությունը նվազեցնող վարքագիծ դրսևորելուց.

2) չօգտագործել կամ թույլ չտալ այլ անձանց օգտագործելու իր՝ դատավորի պաշտոնի հեղինակությունը` ի շահ իրեն կամ այլ անձի.

3) դրսևորել քաղաքական զսպվածություն և չեզոքություն.

4) զերծ մնալ մեկ այլ դատավորի կողմից արդարադատության իրականացմանը միջամտելուց.

5) զերծ մնալ դատավորի մասնագիտական և անձնական որակները հրապարակայնորեն կասկածի տակ առնելուց.

6) զերծ մնալ դատարանի գործողությունները, դատական ակտերը հրապարակայնորեն կասկածի տակ առնելուց, բացառությամբ օրենքով նախատեսված կամ գիտական ազատության շրջանակում իրականացվող մասնագիտական գործունեության դեպքերի.

7) զերծ մնալ որևէ դատարանում քննվող կամ ակնկալվող գործի վերաբերյալ հրապարակայնորեն կարծիք հայտնելուց, բացառությամբ այն դեպքերի, երբ դատավորը գործով հանդես է գալիս որպես կողմ կամ կողմի օրինական ներկայացուցիչ.

8) զերծ մնալ այնպիսի հայտարարություն անելուց կամ վարքագիծ դրսևորելուց, որը վտանգում կամ կասկածի տակ է առնում դատավորի կամ դատարանի անկախությունը և անաչառությունը.

9) արդարադատություն և որպես դատարան` օրենքով նախատեսված այլ լիազորություններ, ինչպես նաև դատավորի կարգավիճակից բխող իրավունքներ իրականացնելու կապակցությամբ իր գործունեությանը միջամտելու վերաբերյալ անհապաղ հայտնել Սահմանադրական դատարանին.

10) հանդես չգալ որպես ներկայացուցիչ կամ չտրամադրել խորհրդատվություն, այդ թվում` անհատույց հիմունքներով, բացառությամբ այն դեպքերի, երբ նա հանդես է գալիս որպես օրինական ներկայացուցիչ կամ անհատույց իրավաբանական խորհրդատվություն է մատուցում իր մերձավոր ազգականներին կամ իր խնամակալության կամ հոգաբարձության ներքո գտնվող անձանց.

11) ձեռնպահ մնալ որևէ մեկից նվեր կամ այլ գույքային առավելություն ընդունելուց կամ այն հետագայում ընդունելու համաձայնություն տալուց, եթե դա ողջամտորեն կարող է ընկալվել որպես դատավորի վրա ներգործելուն նպատակաուղղված, պահպանել դատավորի՝ նվեր ընդունելու սահմանափակումներին վերաբերող սույն օրենքով նախատեսված կանոնները.

12) չնախաձեռնել, թույլ չտալ և հաշվի չառնել առանց դատավարության հակառակ կողմի կամ նրա ներկայացուցչի մասնակցության (“ex parte” (էքս պարտե), այսուհետ՝ ընդդիմազերծ) դատավարության մյուս կողմի կամ նրա ներկայացուցչի հետ շփումները, իսկ դատավորի կամքից անկախ ընդդիմազերծ շփումներ տեղի ունենալու դեպքում առաջին իսկ հնարավորության պարագայում հայտնել դրանց բովանդակությունն այն կողմին, որը մասնակից չի եղել այդ շփումներին` հնարավորություն տալով արձագանքելու: Սույն կանոնից բացառությունները թույլատրելի են միայն հետևյալ դեպքերում.

ա. երբ հանգամանքների բերումով ընդդիմազերծ շփումներն անհրաժեշտ են կազմակերպական նպատակներով, ինչպես օրինակ` դատական նիստի ամսաթիվը և ժամը համաձայնեցնելու կամ դատավարության կազմակերպման այլ դեպքերում, և այն պայմանով, որ շփումները չեն վերաբերում գործի էությանը, դրանց արդյունքում դատավարության կողմերից մեկը չի ստանում դատավարական կամ այլ առավելություն մյուս կողմի նկատմամբ, և դատավորն առաջին իսկ հնարավորության պարագայում հայտնում է այդ շփումների բովանդակությունը մյուս կողմին՝ նրան հնարավորություն տալով արձագանքելու,

բ. երբ դատավորի կողմից միակողմանի շփումներ իրականացնելն ուղղակիորեն նախատեսված է օրենքով.

13) չնախաձեռնել և թույլ չտալ այն դատավորի հետ խորհրդակցելը, որի վերաբերյալ Սահմանադրական դատարանը կայացրել է գործի քննությանը մասնակցելու անհնարինության վերաբերյալ որոշում.

14) կիրառման ենթակա իրավունքի վերաբերյալ հարցերով խորհրդակցելու համար գործի ելքում չշահագրգռված մասնագետի դիմելիս (բացառությամբ այլ դատավորի, ինչպես նաև դատարանի աշխատակազմի այն աշխատակիցների, որոնց գործառույթը դատավորին արդարադատություն իրականացնելիս օժանդակելն է) կողմերին տեղեկացնել այդ մասնագետի ինքնության, ներկայացված հարցի վերաբերյալ ստացված կարծիքի մասին և հնարավորություն տալ նրանց այդ կապակցությամբ ներկայացնելու իրենց դիրքորոշումը.

15) ներկայացնել հայտարարագիր՝ «Հանրային ծառայության մասին» օրենքով նախատեսված պահանջների պահպանմամբ․

16) «Կոռուպցիայի կանխարգելման հանձնաժողովի մասին» օրենքով նախատեսված կարգով Կոռուպցիայի կանխարգելման հանձնաժողովին ներկայացնել գույքի փոփոխությունը հիմնավորող պատշաճ փաստաթղթեր։

2. Արդարադատության և որպես դատարան՝ օրենքով նախատեսված այլ լիազորությունների իրականացման հետ կապված դատավորի պարականությունները գերակա են նրա կողմից իրականացվող այլ գործունեության նկատմամբ։ Ի պաշտոնե գործելիս դատավորը պարտավոր է՝

1) քննել և լուծել իր իրավասությանը վերապահված հարցերը, բացառությամբ սույն օրենքի 16-րդ հոդվածով սահմանված դեպքերի.

2) որոշում կայացնելիս լինել ինքնուրույն.

3) լինել անաչառ և զերծ մնալ իր խոսքով կամ վարքագծով կողմնակալություն կամ խտրականություն դրսևորելուց կամ ողջամիտ, անկողմնակալ դիտորդի մոտ նման տպավորություն ստեղծելուց.

4) հարգալից և բարեկիրթ վերաբերմունք ցուցաբերել դատավարության մասնակիցների, դատավորների, դատարանի աշխատակազմի և բոլոր այն անձանց նկատմամբ, որոնց հետ դատավորը շփվում է ի պաշտոնե.

5) թույլ չտալ շահերի բախում, բացառել ընտանեկան, հասարակական կամ այլ բնույթի հարաբերությունների՝ իր ի պաշտոնե լիազորությունների իրականացման վրա որևէ ազդեցություն.

6) արդարադատության և որպես դատարան` օրենքով նախատեսված այլ լիազորությունների իրականացումից զատ, այլ նպատակներով չօգտագործել, չհրապարակել կամ այլ կերպ մատչելի չդարձնել պաշտոնեական պարտականությունների իրականացման կապակցությամբ իրեն հայտնի դարձած ոչ հրապարակային տեղեկությունը, եթե օրենքով այլ բան նախատեսված չէ.

7) դատական ծառայողների նշանակման գործընթացին մասնակցելիս խուսափել հովանավորչություն դրսևորելուց.

8) չմիջամտել դատական նիստերի ձայնագրման համակարգի աշխատանքին.

9) զերծ մնալ այնպիսի գործողություններ ձեռնարկելուց, որոնք նպատակ են հետապնդում ստեղծել գործի քննությանը մասնակցելու անհնարինության հիմքեր.

10) սույն օրենքի 16-րդ հոդվածով սահմանված հիմքերի առկայության դեպքում բացահայտել դրանք.

11) պահպանել «Սահմանադրական դատարանի մասին» Հայաստանի Հանրապետության սահմանադրական օրենքի պահանջները։»:

**Հոդված 5․** Օրենքի 82-րդ հոդվածի`

1. 1-ին մասում՝ «երեք դատավոր» բառերից հետո լրացնել «կամ Կոռուպցիայի կանխարգելման հանձնաժողովը՝ սույն օրենքի 14-րդ հոդվածի 1-ին մասի 15-16-րդ կետերով սահմանված էական կարգապահական խախտումների հիմքով։» բառերը:
2. 10-րդ մասը լրացնել հետևյալ բովանդակությամբ 4-րդ կետով.

«4) էական կարգապահական խախտման հիմքով լիազորությունների դադարեցում:»:

1. 11-րդ մասում «դատավորի անձը,» բառերից հետո լրացնել «դիտավորությունը կամ կոպիտ անփութությունը,» բառերը:

**Հոդված 6**. Օրենքը լրացնել նոր 84.1-րդ կետով՝ հետևյալ բովանդակությամբ.

**«Հոդված 84.1.** **Սահմանադրական դատարանի դատավորին կարգապահական պատասխանատվության ենթարկելու հարցի քննությունը` կախված քրեական վարույթից**

1. Սահմանադրական դատարանի դատավորին կարգապահական պատասխանատվության ենթարկելու հարցի քննությունը կասեցվում է, եթե նույն փաստերի առթիվ հարուցվել է քրեական գործ և վերսկսվում է քրեական վարույթի ավարտից հետո։

2. Դատավորին կարգապահական պատասխանատվության ենթարկելու հարցի քննությունը Սահմանադրական դատարանի կողմից կարճվում է, եթե կարգապահական պատասխանատվության ենթարկելու հարցի քննությունը վերսկսելուց հետո առկա են սույն օրենքի 12-րդ հոդվածով նախատեսված՝ Սահմանադրական դատարանի դատավորի լիազորությունների դադարման հիմքեր։ Քրեական գործով օրինական ուժի մեջ մտած դատավճիռը կարգապահական պատասխանատվության ենթարկելու հարցը քննելիս պարտադիր է Սահմանադրական դատարանի համար միայն այն փաստերով, որոնցով հաստատված են որոշակի գործողությունների կատարումը և դրանք կատարած անձինք։»:

**Հոդված 7․ Անցումային և եզրափակիչ դրույթներ**

1. 2019 թվականի օգոստոսի 1-ից մինչև հոկտեմբերի 31-ը հրաժարական ներկայացրած Սահմանադրական դատարանի դատավորի նկատմամբ անկախ տարիքից պահպանվում են իր հրաժարականի պահին ունեցած աշխատավարձը, դրա նկատմամբ սահմանված հավելավճարները և սոցիալական երաշխիքները, մինչև իր պաշտոնավարման տարիքը լրանալը, բացառությամբ նրա կողմից հանրային ծառայության անցնելու դեպքի։ Սահմանադրական դատարանի դատավորն իր պաշտոնավարման տարիքը լրանալուց հետո ստանում է օրենքով դատավորի համար նախատեսված կենսաթոշակ։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԲԱՆԿԱՅԻՆ ԳԱՂՏՆՔԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**Հոդված 1.** «Բանկային գաղտնիքի մասին» 1996 թվականի հոկտեմբերի 7-ի ՀՕ-80 օրենքի (այսուհետ` Օրենք) 13.4-րդ հոդվածը շարադրել հետևյալ բովանդակությամբ.

**«Հոդված 13.4. Բանկային գաղտնիքի տրամադրումը Կոռուպցիայի կանխարգելման հանձնաժողովին**

1. «Կոռուպցիայի կանխարգելման հանձնաժողովի մասին» Հայաստանի Հանրապետության օրենքին համապատասխան Կոռուպցիայի կանխարգելման հանձնաժողովին իր գործառույթներն իրականացնելու կապակցությամբ տեղեկատվության տրամադրումը բանկային գաղտնիքի հրապարակում չի համարվում:»:

**Հոդված 2.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՊԱՀՈՎԱԳՐՈՒԹՅԱՆ ԵՎ ԱՊԱՀՈՎԱԳՐԱԿԱՆ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**Հոդված 1.** «**Ապահովագրության և ապահովագրական գործունեության մասին**» 2007 թվականի ապրիլի 9-ի ՀՕ-177-Ն օրենքում լրացնել (այսուհետ` Օրենք) 115.1-ին հոդված հետևյալ բովանդակությամբ.

|  |  |
| --- | --- |
| «**Հոդված 115.1** | **Ապահովագրական գաղտնիքի տրամադրումը Կոռուպցիայի կանխարգելման հանձնաժողովին** |

1. «Կոռուպցիայի կանխարգելման հանձնաժողովի մասին» Հայաստանի Հանրապետության օրենքին համապատասխան Կոռուպցիայի կանխարգելման հանձնաժողովին իր գործառույթներն իրականացնելու կապակցությամբ տեղեկատվության տրամադրումը բանկային գաղտնիքի հրապարակում չի համարվում:»:

**Հոդված 2.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՐԺԵԹՂԹԵՐԻ ՇՈՒԿԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**Հոդված 1.** «Արժեթղթերի շուկայի մասին» 2007 թվականի հոկտեմբերի 11-ի ՀՕ-195-Ն օրենքի 98-րդ հոդվածի 2-րդ մասի 11-րդ կետը շարադրել հետևյալ խմբագրությամբ.

«11) «Կոռուպցիայի կանխարգելման հանձնաժողովի մասին» Հայաստանի Հանրապետության օրենքին համապատասխան` Կոռուպցիայի կանխարգելման հանձնաժողովին իր գործառույթներն իրականացնելու կապակցությամբ տեղեկատվության տրամադրումը:»:

**Հոդված 2.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» 2013 թվականի դեկտեմբերի 12-ի ՀՕ-157-Ն օրենքի 1-ին հավելվածի՝ «Բարձրագույն դատական խորհրդի նախագահ» վերտառությամբ 5-րդ տողը ուժը կորցրած ճանաչել, իսկ 24-րդ տողը շարադրել հետևյալ խմբագրությամբ. «Բարձրագույն դատական խորհրդի նախագահ, Բարձրագույն դատական խորհրդի անդամ»։

**Հոդված 2.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԴԱՏԱԿԱՆ ԱԿՏԵՐԻ ՀԱՐԿԱԴԻՐ ԿԱՏԱՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**Հոդված 1.** «Դատական ակտերի հարկադիր կատարման մասին» 1998 թվականի մայիսի 5-ի ՀՕ-221 օրենքի 2-րդ հոդվածը լրացնել նոր՝ 9-րդ կետով. «Բարձրագույն դատական խորհրդի որոշումները՝ «Դատական օրենսգիրք» սահմանադրական օրենքի 151-րդ հոդվածի 4-րդ մասի 1-ին և 6-րդ կետերով սահմանված դեպքերում:»:

**Հոդված 2.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**Հոդված 1.** «Արդարադատության ակադեմիայի մասին» 2013 թվականի մայիսի 2-ի ՀՕ-50-Ն օրենքի 19-րդ հոդվածի 10-րդ մասի վերջին նախադասությունը շարադրել հետևյալ կերպ. «Խորհրդին որպես անհրաժեշտություն ներկայացված առարկայական կուրսերի կամ թեմաների վերաբերյալ առաջարկությունները չեն կարող մերժվել Խորհրդի կողմից, բացառությամբ, եթե տվյալ առարկայական կուրսը կամ թեման արդեն ընդգրկված է վերապատրաստումների ծրագրերում:»:

**Հոդված 2.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ**

**ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի (այսուհետ՝ Օրենսգիրք) 37-րդ հոդվածի 7-րդ մասից հանել «հայտնաբերվելուց հետո` երկու ամսվա ընթացքում, սակայն ոչ ուշ, քան իրավախախտումը» բառերը:

**Հոդված 2.** Օրենսգրքի 169.28 հոդվածի 1-ին մասում «հայտարարատու պաշտոնատար անձի, ինչպես նաև նրա ընտանիքի կազմի մեջ մտնող անձի կողմից» բառերը փոխարինել «Հանրային ծառայության մասին» Հայաստանի Հանրապետության օրենքով սահմանված` հայտարարագիր ներկայացնելու պարտականություն ունեցող անձի» բառերով:

**Հոդված 3.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ   
ՔՐԵԱԿԱՆ** **ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2003 թվականի ապրիլի 18-ի քրեական օրենսգրքի (այսուհետ՝ Օրենսգիրք) 314.2-րդ հոդվածում  
«Հայտարարատու պաշտոնատար անձի, ինչպես նաև նրա ընտանիքի կազմի մեջ մտնող անձի կողմից «Հանրային ծառայության մասին» Հայաստանի Հանրապետության օրենքով նախատեսված» բառերը փոխարինել «Հանրային ծառայության մասին» Հայաստանի Հանրապետության օրենքով սահմանված` հայտարարագիր ներկայացնելու պարտականություն ունեցող անձի կողմից» բառերով:

**Հոդված 2.**  Օրենսգրքի 314.3. հոդվածի 1-ին մասում «Հայտարարատու պաշտոնատար անձի, ինչպես նաև նրա ընտանիքի կազմի մեջ մտնող անձի կողմից «Հանրային ծառայության մասին» Հայաստանի Հանրապետության օրենքով նախատեսված» բառերը փոխարինել «Հանրային ծառայության մասին» Հայաստանի Հանրապետության օրենքով սահմանված` հայտարարագիր ներկայացնելու պարտականություն ունեցող անձի կողմից» բառերով:

**Հոդված 3.** Օրենսգիրքը լրացնել հետևյալ բովանդակությամբ՝ Հավելված N 6-ով.

**«Հավելված N 6**

**Հայաստանի Հանրապետության**

**քրեական օրենսգրքի**

**ՑԱՆԿ**

**ԿՈՌՈՒՊՑԻՈՆ ՀԱՆՑԱԳՈՐԾՈՒԹՅՈՒՆՆԵՐԻ**

|  |  |
| --- | --- |
| Հոդված 154.2. | Ընտրողներին կաշառք տալը, կաշառք ստանալը, ընտրությունների ժամանակ բարեգործության արգելքի խախտումը կամ ընտրողի ազատ կամքի իրականացմանը խոչընդոտելը. |
| Հոդված 154.9. | Ընտրակաշառքի միջնորդությունը. |

Հոդված 178. 2-րդ մաս կետ 1.1) Խարդախություն՝ պաշտոնեական դիրքն

օգտագործելով.

3-րդ մաս, եթե կատարվել է պաշտոնեական դիրքն օգտագործելով.

Հոդված 179. 2-րդ մաս կետ 1) Յուրացնելը կամ վատնելը՝ պատշոնեական դիրքն օգտագործելով.

3-րդ մաս, եթե կատարվել է պաշտոնեական դիրքն օգտագործելով.

Հոդված 190. Հանցավոր ճանապարհով ստացված գույքն օրինականացնելը (փողերի լվացում).

|  |  |
| --- | --- |
| Հոդված 200. | Առևտրային կաշառքը. |
| Հոդված 201.  Հոդված 214.    Հոդված 308.  Հոդված 309. | Արհեստավարժ մարզամրցումների և հանդիսադիր առևտրային մրցույթների մասնակիցներին ու կազմակերպիչներին կաշառելը.  Առևտրային կամ այլ կազմակերպությունների ծառայողների կողմից լիազորությունները չարաշահելը.  Պաշտոնեական լիազորությունները չարաշահելը.  Պաշտոնեական լիազորություններն անցնելը. |
| Հոդված 310.1. | Ապօրինի հարստանալը. |
| Հոդված 311. | Կաշառք ստանալը. |
| Հոդված 311.1. | Պաշտոնատար անձ չհանդիսացող հանրային ծառայողի կողմից ապօրինի վարձատրություն ստանալը. |
| Հոդված 311.2. | Իրական կամ ենթադրյալ ազդեցությունը օգտագործելը. |
| Հոդված 312. | Կաշառք տալը. |
| Հոդված 312.1 | Պաշտոնատար անձ չհանդիսացող հանրային ծառայողին ապօրինի վարձատրություն տալը. |
| Հոդված 312.2.  Հոդված 313.    Հոդված 314. | Իրական կամ ենթադրյալ ազդեցությունն օգտագործելու համար ապօրինի վարձատրություն տալը.   |  | | --- | | Կաշառքի միջնորդությունը.  Պաշտոնեական կեղծիքը. | |
| Հոդված 314.2. | Հայտարարագրերը Բարձրաստիճան պաշտոնատար անձանց էթիկայի հանձնաժողով դիտավորությամբ չներկայացնելը. |
| Հոդված 314.3. | Հայտարարագրերում կեղծ տվյալ ներկայացնելը կամ հայտարարագրման ենթակա տվյալը թաքցնելը. |

Հոդված 352. Ակնհայտ անարդար դատավճիռ, վճիռ կամ դատական այլ

ակտ կայացնելը.

Հոդված 375. Իշխանությունը չարաշահելը, իշխանազանցությունը կամ

իշխանության անգործությունը.

**Հոդված 4.** Սույն օրենքը ուժի մեջ է մտնում պաշտոնական հրապարակման օրվան հաջորդող տասներորդ օրը: